Usprkos dobrim recenzijama za ovaj objekt, moj dolazak je pokazao suprotno. Kuhinja je bila iznimno prljava, stol je bio masan i jako prljav, u frižideru je bilo ostataka hrane i prljavih površina, puna perilica za suđe (valjda opranog suđa), ladica za pribor je bila odvratno prljava gdje su bili komadi hrane ili nešto drugo, druge dvije ladice pune nekih crnih mrvica. To su sve pokazatelji da tu nitko nije ni pogledao a kamoli počistio. Daljinski upravljač je bio isto odvratno prljav i masan, ne znam kako je to uopće moguće kad je objekt stalno iznajmljen i stalno se čisti? U kupaoni na prozoru smo našli ostatak pepela od cigarete od 2cm?!
Nakon pregovaranja s domaćinom i ispričavanja, obećano nam je da će se objekt očistiti dok se mi vratimo. U tom trenutku domaćin je odmah vratio iznos naknade za čišćenje. Kad smo se vratili u objekt, sve je i dalje bilo prljavo i nitko nije bio u stanu!
Nakon idućih ispričavanja i pregovaranja domaćin je bio spreman vratiti cijeli iznos ukoliko ne želimo ostati u objektu. Nismo imali baš puno mogućnosti pronalaska novog smještaja u subotu navečer kad je bio produženi vikend i sve je bilo bukirano osim skupih smještaja.
Odlučili smo ostati u objektu jer su kupaona (osim tog pepela) i spavaća soba bili čisti. Odlučili smo ostati i ne koristiti kuhinju dok ju ne očiste idući dan, kako je domaćin obećao. Također je i rekao vratiti iznos jednog noćenja.
Po povratku sljedeći dan utvrdili smo da idalje nisu očišćeni frižider i ta ladica puna mrvica gdje stoje lonci. Isto tako je ostavljena sva prljavština u smeću u kuhinji, kako bih ja vidjela koliko je bilo prljavo. Super!
Na kraju nismo uopće koristili kuhinju.
Iznajmili smo stan, ne sobu s kupaonom, tako da to uopće nije uredu.
Domaćin je vratio iznos prvog noćenja na kraju boravka bez ikakvog komentara pri našem odlasku.
Propusti se događaju i osvještavaju nas da nešto promijenimo ili drugačije radimo. Moja dužnost je bila napisati ovu recenziju jer nisam dobila ono što sam platila i pokvarilo mi je putovanje!
Od mene iznimno loša recenzija i nadam se da se više neće ponoviti!